open-index/open-wikipedia-markdown huggingface dataset:
Piikkisilmä

**Piikkisilmä** (*Pangio kuhlii*) on Kaakkois-Aasian joissa ja järvissä tavattava noin 10&nbsp;cm:n pituinen pitkulainen kala, joka on saanut nimensä pienistä silmien alla olevista piikeistä, jotka voi tarvittaessa kääntää ulospäin. Se on suosittu akvaariokala samoin kuin sukulaisensa siaminpiikkisilmä (*Pangio myersi*). 

## Koko ja ulkonäkö
Piikkisilmä on noin 10&nbsp;cm:n pituinen matomainen kala. Sukupuolierot ovat lähes olemattomat, mutta terve täysikasvuinen naaras on koirasta pulskempi. 

Kalan vartalossa on 6-10 epäsäännöllistä tummanruskeaa raitaa. Juovat eivät jatku yhtenäisinä kalan mahan alta.

## Alkuperä ja luokittelu
Piikkisilmä on kotoisin Kaakkois-Aasian joista ja järvistä. Alkuperäinen *Pangio kuhlii* määritettiin Javan saarelta ja sai nimensä Heinrich Kuhlin mukaan. Pangio-suvusta on nyttemmin määritetty neljä lajiryhmää. Kuhlii-ryhmän lajeja on vaikea erottaa toisistaan, ja luultavasti useimmat piikkisilmän (jota kutsutaan myös aitopiikkilmäksi) nimellä akvaarioihin myydyt kalat ovat olleet aaltopiikkisilmiä *Pangio semicincta*.

## Käyttäytyminen ja lisääntyminen
Piikkisilmät ovat hämäräaktiivisia. Ne piilottelevat päivisin mielellään esimerkiksi kasvien lomassa ja juurakoiden alla. Siksi niille tulee akvaariossa varata sopivia piilopaikkoja, kuten kivien välisiä koloja tai kumolleen kaadettuja ruukkuja. Ne voivat myös kaivautua pohjahiekkaan, mutta eivät viihdy karkeassa sorassa. Ne ovat sosiaalisia kaloja ja siksi niitä pitäisi aina hankkia kerralla useampia. Piikkisilmälajeja on monia: jotkin ovat pystyraidallisia, toiset yksivärisen ruskeita.

Piikkisilmät kutevat pinnassa, josta vihertävät mätimunat laskeutuvat kasvien joukkoon. Lisääntyminen on akvaario-oloissa harvinaista, mutta toisaalta kalat ovat pitkäikäisiä, ne voivat viihtyä akvaariohoidokkina 5-10 vuotta.

## Vesiolot ja ravinto
Piikkisilmät pitävät lämpimästä (24–30-asteisesta) ja pehmeästä vedestä, jonka pH on 6,0–7,0. Uimatilaa tulisi olla ainakin 80 litraa.
Piikkisilmät syövät luonnossa muun muassa levää ja raatoja. Akvaario-oloissa niitä voidaan ruokkia esimerkiksi spirulina-tableteilla ja katkarapupelleteillä; myös pohjaan pudonneet ruokahiutaleet kelpaavat.

## Lähteet
* www.faunatar.fi 
* 

### Viitteet
Messier 50

**Messier 50** (**M50**, **NGC 2323**) on Yksisarvisen tähdistössä sijaitseva avoin tähtijoukko, jonka Charles Messier löysi ja luetteloi vuonna 1772. Giovanni Domenico Cassini havaitsi sen mahdollisesti jo ennen vuotta 1711. Se sijaitsee noin 2&nbsp;900 valovuoden päässä Maasta ja sisältää noin 80 tähteä.

Kiikarilla joukosta on mahdollista erottaa kirkkaimpia tähtiä, ja pienellä kaukoputkella himmeämmätkin tähdet tulevat näkyviin.

## Lähteet

## Aiheesta muualla
* SEDSin Messier -sivut M50:sta
Merja Kiviranta

**Merja Kiviranta-Mölsä** (s. 1. lokakuuta 1977 Oulainen) on suomalainen triathlonisti. Hän on ammatiltaan ravitsemusterapeutti, TtM.

## Saavutuksia
* 23 SM-mitalia (17 kultaa) triathlonista, duathlonista ja pyöräilystä
* 8. sija pitkän matkan MM-kilpailussa 2009
* Australian mestaruuskisojen voitto triathlonin puolimatkalta 2004
* Saksan Bundesliigamestaruus 2003
* Toinen sija Englannin Ironman-karsinnassa ja näin ollen pääsy Havaijin Ironman-kilpailuun 2004, jossa sijoitus 27.
* 10. sija perusmatkan EM-kilpailussa 2006
* 5. sija pitkän matkan EM-kilpailussa 2008

## Urheiluseurat
* Ykspihlajan Reima
* Erdinger Alkoholfrei Team SCRiederau (Saksan Bundesliiga)
* Tri Olympique Club Cessonnais (Ranskan liiga)

## Lähteet

## Aiheesta muualla
* Kotisivut
Mario Innauer

**Mario Innauer** (s. 10. tammikuuta 1990) on itävaltalainen mäkihyppääjä ja olympiavoittaja Anton Innauerin poika.

Innauer edustaa SV Innsbruck-Bergiselin hiihtoseuraa. Hänen ensimmäinen maailmancup-kisansa oli Innsbruckin kilpailu tammikuussa 2007, jossa hän sijoittui 16:nneksi. Innauerin paras sijoitus maailmancupin osakilpailussa on 5. sija, jonka hän saavutti saman vuoden helmikuussa Titisee-Neustadtin osakilpailussa. Hän on Itävallan toisen teinisensaation Gregor Schlierenzauerin harjoittelukaveri.

## Aiheesta muualla
*
Mutaharakka

**Mutaharakka** (*Grallina cyanoleuca*) on australialainen varpuslintu, joka kuuluu monarkkien heimoon.

## Koko ja ulkonäkö
Linnun pituus on 26–30 senttimetriä ja paino keskimäärin 92 grammaa. Mutaharakka on räkättirastaan kokoinen musta-valkoinen lintu, jolla on vaalea nokka. Koiraalla on musta naama ja rinta, naaraalla valkoinen. Ääni on lajityypillinen ”pii-wii”.

Lajin kuvaili ja nimesi tieteelle englantilainen John Latham vuonna 1802.

## Esiintyminen
Mutaharakka pesii yleisenä Australiassa, mantereen keskisiä asumattomia alueita lukuun ottamatta, sekä Timorilla ja Uuden-Guinean eteläosissa. Tasmaniassa se on harvinainen vierailija. Lajia ei ole tavattu Suomessa. Laji on runsastunut ihmisen toimien ansiosta, mutta viime aikoina kanta on paikoin ollut vähenemään päin. Vähenemisen syyksi on epäilty myrkyttymistä juottopaikkojen liian suolaisen juomaveden takia, tai myös siksi, että mutaharakat syövät myrkkyihin kuolleita etanoita.

## Elinympäristö
Mutaharakka on kulttuurilintu, joka elää laitumilla ja viljelysmailla sekä nykyisin myös taajamissa ja kaupungeissa.

## Lisääntyminen
Pari rakentaa pesän puuhun usein jopa 20 metrin korkeuteen. Pesä on kokonaan muurattu kosteasta savesta, se on maljamainen, ja sijoitettu puun vaakasuoralle oksalle. Pesämalja vuorataan höyhenillä ja ruohoilla. Munia on 3–5, väriltään valkoisia tai vaaleanpunaisia punertavin täplin. Molemmat puolisot hautovat, haudonnan kesto on 17–18 päivää. Poikaset lähtevät pesästä vajaan kolmen viikon ikäisinä. Olosuhteiden ollessa suotuisat laji voi pesiä kahdesti kesässä. Pesimäaikaan mutaharakka voi olla aggressiivinen ihmisiä kohtaan.

## Ravinto
Mutaharakka syö maassa eläviä hyönteisiä, etanoita ja muita selkärangattomia eläimiä.

## Lähteet
* Takapihan lintuja
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 

### Viitteet
Peniksensiirto

**Peniksensiirto** eli **siittimensiirto** on elinsiirto, jossa potilaan vaurioitunut penis korvataan joko keinotekoisella (ei kokeiltu ihmisiin) tai kuolleelta luovuttajalta saadulla terveellä peniksellä.

Ensimmäinen tunnettu onnistunut peniksensiirto toteutettiin Kiinassa vuonna 2005. 44-vuotias potilas oli loukannut siittimensä liikenneonnettomuudessa. Viisitoista tuntia kestäneen toimenpiteen jälkeen mies kykeni jälleen virtsaamaan tavallisesti ja sai takaisin normaalin kykynsä erektioon. Penis oli siirretty 23-vuotiaalta aivokuolleelta mieheltä Kantonin sotilassairaalassa. Siirretty penis poistettiin 44-vuotiaalta myöhemmin ”psykologisista syistä”.

Tutkijat ovat onnistuneesti korvanneet kaniinin siittimen keinotekoisesti valmistetulla, mutta ihmisiin tätä ei ole koetettu. Vaikka peniksensiirto on onnistunut vasta 2000-luvulla, jo 1970-luvun komediaelokuvissa *Percy* ja *Percy's Progress* tämä oli juonen pääaihe.

## Lähteet
Dewey Tomko

**Dewey Tomko** (s. 31. joulukuuta 1946, Glassport, Pennsylvania) on yhdysvaltalainen pokeriammattilainen. Winter Havenissa, Floridassa asuva Tomko oli ennen pokeriuraansa lastentarhanopettaja.

Elokuussa 2007 Tomkon pokeriuran turnausansiot ylittivät 4,8 miljoonaa dollaria.

## World Series of Poker

Tomko on tullut World Series of Pokerin (WSOP) pääturnauksessa kahdesti toiseksi. Vuonna 1982 hän hävisi Jack "Treetop" Strausille ja vuonna 2001 Carlos Mortensenille. Tomko on voittanut kolme WSOP-ranneketta. Vuonna 2006 Tomko oli mukana 50&nbsp;000 dollarin H.O.R.S.E.-turnauksessa. Sen seitsemäs tila toi palkintona 343&nbsp;200 dollaria.

### WSOP-rannekkeet

## World Poker Tour

World Poker Tourilla (WPT) Tomko on ollut finaalipöydässä kahdesti: 2003 Bellagio Five-Diamond World Poker Classic -turnauksessa hän oli toinen (kakkospalkinto 552&nbsp;853 USD) ja vuotta aiemmin Costa Rica Classicissa neljäs (14&nbsp;650 USD).

## Lähteet

## Aiheesta muualla

*
X-Out

**X-Out** (äännetään 'Crossout') on Rainbow Artsin julkaisema tietokonepeli. Se julkaistiin Commodore 64:lle vuonna 1989 ja Amigalle ja Atari ST:lle vuonna 1990.

*X-Out* on tavanomainen, horisontaalisesti vierivä shoot-em-up-peli. Pelissä on ikäänsä nähden toimivat grafiikat ja hyvät äänet. Jokaisessa pelin kahdeksasta kentästä on oma taustamusiikkinsa ja kenttäpareissa oma tyylinsä.

## Lähteet

## Aiheesta muualla
*
Montan

**Montan** () on kunta Italiassa Etelä-Tirolin maakunnassa Trentino-Etelä-Tirolin alueella. Montan sijaitsee noin 35 kilometriä Trentosta pohjoiseen ja 20 kilometriä Bolzanosta etelään. Sen pinta-ala on 18,9 neliökilometriä. Vuoden 2021 alussa kunnassa oli 1&nbsp;720 asukasta. Vuoden 2011 väestönlaskennassa asukkaista 92,54&nbsp;% oli saksankielisiä, 6,94&nbsp;% italiankielisiä ja 0,52&nbsp;% ladininkielisiä.

## Lähteet

## Aiheesta muualla

*Kunnan verkkosivut
Nakhon Ratchasima (provinssi)

**Nakhon Ratchasiman provinssi** () on yksi Thaimaan provinsseista (*changwat*). Se sijaitsee maan koillisosassa Isanin alueella ja sen naapuriprovinssit ovat Chaiyaphum, Khon Kaen, Buriram, Sa Kaeo, Prachinburi, Nakhon Nayok, Saraburi ja Lopburi. Provinssin pinta-ala on 20&nbsp;494 neliökilometriä ja siellä on arviolta 2&nbsp;492&nbsp;300 asukasta (vuonna 2017). 

Nakhon Ratchasima sijaitsee maantieteellisesti Koratin laakiolla, jonka erottaa keskisestä Thaimaasta Phetchabunin vuorijono. Provinssin pääkaupunki on Muang Nakhon Ratchasima, joka tunnetaan myös nimellä *Korat*.

## Nähtävyydet
Noin 14 kilometriä koilliseen Nakhon Ratchasimasta sijaitsee Wat Prasat Phanom Wanin pyhikkö 1200-luvulta. Paikalla oli alun perin hindujumala Shivalle omistettu temppeli; sinne rakennettiin buddhalaistemppeli ensimmäisen kerran Ayutthaya-aikakaudella. Nykyään paikalla on uudemmalta ajalta peräisin olevia kullattuja Buddhapatsaita. 

Noin 37 kilometriä länteen Nakhon Ratchasimasta sijaitsee khmerien aikakauden temppeli Wat Prasat Hin Noen Ku, jossa on veistoksin koristeltu neliömäinen terassi 1100-luvulta.

## Lähteet

## Aiheesta muualla
Burma (kissa)

**Burma** (myös *burmankissa* tai *burmakissa*) on kaakkoisaasialaislähtöinen, ihmisen kehittämä kissarotu. 1930-luvulla laivastolääkäri Joseph Thomson toi Burmasta Yhdysvaltoihin ruskean kissan, Wong Maun, joka on burmankissojen esiäiti. Wong Mau astutettiin ruskeanaamioisella siamilaisuros Tai Maulla, mistä burma-rotu sai alkunsa. Länsimaisen burman jalostukseen on siis käytetty siaminkissaa. Burmaa ei pidä sekoittaa pyhään birmaan, joka on vanha alkuperäisrotu – pyhiä birmoja on ollut buddhalaisissa temppeleissä ainakin 1400-luvulta alkaen. Alkujaan burmat olivat ruskeita, mutta jalostuksen myötä niitä on nykyään useanvärisiä. Suomeen burma tuli 1960-luvulla.

Burma on keskikokoinen ja elegantti kissa, joka on luonteeltaan eloisa, seurallinen ja oppivainen. Sillä on lyhyt ja kiiltävä vartalonmyötäinen turkki. Burma on ruumiinrakenteeltaan linjakas ja solakka. Lihaksisto on kuitenkin voimakas, ja kissa on painavampi kuin ulkonäöstä voisi päätellä. Burman rinta on vahva ja pyöreä, raajat ovat ohuet ja tassut soikeat.

## Värit
Rodussa esiintyy useita värejä: creme, punainen, suklaa, lila, sininen ja ruskea sekä kilpikonnamuunnokset ruskea-, sini-, suklaa- ja lilakilpikonna. Niissä kaikissa vartalon alapuolen väri on vaaleampi kuin selän ja jalkojen. Kuvioita ei sallita missään värissä.

***Creme**: Burmapennuilla on yleensä vaalea turkki ja haaleita tabbyraitoja. Cremellä on usein vielä aikuisenakin kasvoissa raitoja. Runsaat raidat ja valkoiset laikut katsotaan kuitenkin virheiksi. Aikuisen creme-kissan turkki on täyteläisen cremen värinen ja korvat ovat hieman selkää ja muuta kehoa tummemmat. Punaisesta väristä eroten creme turkki antaa puuteroidun vaikutelman. Väri hyväksyttiin Britanniassa vuonna 1964.

***Punainen**: Punaisia burmia esiintyy melko paljon, mutta tämä väri ei ole kovin suosittu. Punaisilla on usein meripihkankeltaiset silmät ja keskipituinen häntä. Niillä on myös leveät poskipäät. Turkin väri on lämmin oranssi. Hennot tabbykuviot hyväksytään punaisilla, jos niitä ei ole liikaa. Punaisten korvat ovat selkää tummemmat.

***Suklaa**: Ruskean ja suklaan välillä on selvä sävyero. Suklaan värinen burma kehitettiin Yhdysvalloissa ja tunnetaan siellä paremmin nimellä *champagne*. Selvä ominaispiirre on naamiokuvio. Vartalo on vaaleanruskea ja korvat, kasvot, tassut ja häntä  lämpimän maitosuklaan ruskeat. Tavoitteena oli alun perin kehittää kaunis tasainen väritys.

***Lila**: Lila on muunnos suklaasta ja ruskeasta. Väri on jalostettu vuonna 1969. Turkki on kauniin kyyhkynharmaa ja polkuanturat vaaleanpunaiset. Kasvot ja korvat saattavat olla lievästi muuta kehoa tummemmat. Liloilla on lihaksikas mutta kaunis kaula.

***Sininen**: Kaunis hopeanharmaa turkki on terveyden merkki sinisillä burmilla. Selän ja hännän väritys voi olla hieman muuta tummempi. Väri hyväksyttiin 1970. Sinisillä on pieni, kaunis, tummanharmaa nenä. Korkeat ja leveät poskipäät kapenevat ja muodostavat lyhyen tylpän kiilan.

## Lähteet

## Aiheesta muualla

*Burmakissan ystävät ry
*Kissaliitto
Isa-Eerika Lehto

**Isa-Eerika Lehto** on musiikkipedagogi, lastenmuusikko, näyttelijä ja tv-toimittaja. Hän on käynyt Kallion ilmaisutaidon lukion ja opiskellut Helsingin konservatoriossa musiikkipedagogiksi ja Sibelius-Akatemiassa musiikin maisteriksi. Näyttelijänä hän on tehnyt töitä muun muassa Oulun , Turun ja Lahden kaupunginteattereissa, Komediateatteri Arenassa sekä IdeaTeatterissa. Hän ja bändikaverinsa Minna Haapkylä näyttelivät päärooleissa Ylen *[[Kettutytöt]]*-elokuvassa. Vuosina 2003–2007 hän teki toimittajan työtä *[[Buusteri]]*-nuortenohjelmassa Nelosella. Vuodesta 2017 hän aloitti *[[Pikku Kakkonen|Pikku Kakkosen]]* Seikkailukoneen muusikkona. Lisäksi hän on mukana *Pikku Kakkosen* orkesterissa Yle Areenan *100 lastenlaulua* -projektissa. 

1990-luvulla hän toimi Tarharyhmä-yhtyeessä laulajana sekä akustisen kitaran soittajana.
Tarharyhmä teki comebackin vuonna 2009. Vuonna 2019 Tarharyhmä nähtiin *[[Vain elämää (televisiosarja)|Vain elämää]]* -ohjelmassa.

## Lähteet

## Aiheesta muualla
* 
* Isa-Eerika Lehdon kotisivut
* Isa-Eerikan lastenhahmo Maisteri Molto
Glassport

**Glassport** on kunta Alleghenyn piirikunnassa Pennsylvanian osavaltiossa Yhdysvalloissa.  Glassport sijaitsee Monongahela-joen rannalla noin 16 kilometriä Monongahela ja Allegheny-jokien risteyskohdasta. Vuoden 2000 väestönlaskennan mukaan kunnan asukasluku oli 4&nbsp;993.
Lee Remick

**Lee Ann Remick** (14. joulukuuta 1935 Quincy, Massachusetts, Yhdysvallat – 2. heinäkuuta 1991 Los Angeles, Kalifornia, Yhdysvallat) oli yhdysvaltalainen näyttelijä. Hänellä oli rooleja mm. elokuvissa *[[Erään murhan anatomia]]* (ohj. Otto Preminger, 1959), *[[Viinin ja ruusujen aika]]* (ohj. Blake Edwards, 1962) sekä *[[Ennustus (elokuva)|Ennustus]]* (ohj. Richard Donner, 1976).

Remickin elokuvadebyytti tapahtui vuonna 1957. Vuonna 1962 Remick oli ehdolla Oscar-palkinnon ja vuonna 1966 Tony Awardin saajaksi. 

Remick kuoli 55-vuotiaana munuaissyöpään Los Angelesissa, Kaliforniassa vuonna 1991. Hän on Hollywood Walk of Famessa. Näyttelijän ensimmäinen aviomies oli Bill Colleran, jonka kanssa hänellä oli poika ja tytär. Toisen avioliiton hän solmi Kip Gowansin kanssa.

## Valikoitu filmografia

## Aiheesta muualla
*
Nykteus

**Nykteus** oli kreikkalaisessa mytologiassa Theban kuningas. Hänen hallituskautensa alkoi Polydoroksen kuoleman jälkeen. Häntä seurasi hänen veljensä Lykos.

Nykteus ja Lykos olivat joko spartti Khthonioksen tai nymfi Klonian ja Hyrieuksen tai Poseidonin ja plejadi Kelainon poikia. Veljekset pakenivat Euboiasta murhattuaan kuningas Flegyaan, asettuivat Hyriaan ja siirtyivät sitten Thebaan, koska he olivat kaupungin kuninkaan Pentheuksen ystäviä.

Nykteuksella oli kaksi tytärtä, Nykteis ja Antiope. Nykteis nai Polydoroksen, joka puolestaan seurasi Pentheusta. Heidän poikansa oli Labdakos. Pentheus ja Polydoros kuitenkin kuolivat pian, ja Nykteuksesta tuli hallitsija Labdakoksen nuoren pojan Laioksen sijasta.

Apollodoros kirjoittaa, että sen jälkeen kun Antiope oli tullut raskaaksi Zeukselle ja paennut naidakseen kuningas Epopeuksen Sikyonissa,  Nykteus pyysi Lykosta rankaisemaan tytärtään ja teki itsemurhan häpeästä.

Pausanias kuitenkin väittää, että Nykteus johti thebalaiset Epopeusta vastaan mutta haavoittui ja hänet kannettiin takaisin Thebaan, jossa hän kuoli pyydettyään ensin Lykosta jatkamaan taistelua. Lykos seurasi veljeään Theban valtaistuimella.

## Lähteet
Muukalainen

**Muukalainen** voi tarkoittaa seuraavia asioita:

* ulkomaalainen, vieraan kansan jäsen
* avaruusolento
* *[[Muukalainen (romaani)|Muukalainen]]*,  Anna Langfus'n romaani
* ”Muukalainen”, Fredin vuonna 1973 levyttämä kappale
* *[[Muukalainen (albumi)|Muukalainen]]*, Topi Sorsakosken vuonna 2000 julkaisema albumi
* ”Muukalainen”, Kristiina Wheelerin vuonna 2013 julkaisema single
* *[[Muukalainen (elokuva)|Muukalainen]]*, Jukka-Pekka Valkeapään ohjaama elokuva vuodelta 2009
* *[[Muukalainen (vuoden 2010 elokuva)|Muukalainen]]* (engl. *The Stranger*), Robert Liebermanin ohjaama elokuva vuodelta 2010.
Fentermiini

**Fentermiini** on ruokahalua alentava lääkeaine. Se on kemiallisesti amfetamiinin ja fenetyyliamiinin johdos. Fentermiini sai Yhdysvalloissa FDA:n hyväksynnän ruokahalua hillitsevänä lääkeaineena 1959. YK on luokitellut fentermiinin huumausaineeksi vuonna 1981.

Fentermiinin ja fenfluramiinin/deksfenfluramiinin sekoitusta kutsutaan "fen-pheniksi". Vuonna 1992 julkaistun tutkimuksen mukaan tämä yhdistelmä tehosi ylipainoon paremmin kuin laihdutuskuuri. Sen kuitenkin havaittiin altistavan sydänläpän vaurioitumiselle, ja FDA:n kehotuksesta aine vedettiin markkinoilta syksyllä 1997. Fentermiini metaboloituu maksassa.

## Fentermiinin käytöstä Suomessa

Fentermiiniä on ollut saatavilla useimmissa maissa. Suomessa tätä ainetta on ollut saatavilla lääkereseptillä nimellä *Mirapront*. Sen valmistaja oli Novo Industri. Fentermiinin käyttöön liittyy kuitenkin riippuvuuspotentiaali.

Suomessa tätä lääkettä annosteltiin ionivaihtajaan sidottuna olevina kapseleina. Siten niiden imeytyminen elimistöön hidastui sekä tasaantui.  Vuorokausiannostus oli 1-2 kapselia á 15mg vaikuttavaa ainetta, jolloin enimmäisenä vuorokausiannostuksena (max. dos.) oli 30 mg/vrk. Niiden annosvahvuus oli 15 mg/kapseli.

Tämän lääkeaineen ainoa käyttöaihe oli obesiteetin eli liikalihavuuden hoito. Fentermiinin käyttöön sisältyi useita varovaisuusmääräyksiä.

Nykyään Suomessa fentermiinillä on myyntilupa yhdistelmävalmisteena topiramaatin kanssa valmistenimellä Qsiva.

## Fentermiinin käytön mahdolliset sivuvaikutukset
Mahdollisia sivuvaikutuksia ovat myös kohonnut verenpaine, takykardia, levottomuus tai unettomuus. Yliannostusoireisiin kuuluvat mm. levottomuus, aggressiivisuus, pahoinvointi, oksentelu, epäsäännöllinen sydämentykytys ja vapina.

## Lähteet
*Lääkevalmisteet 1976 - Pharmaca Fennica 1976 (PF76). Lääketeollisuusyhdistys ry. ja Lääketuojat ry., Helsinki. Painopaikka Länsi-Suomi Oy, Rauma, 1976. Isbn-tunnusta ei ole.
### Viitteet
Obinugrilaiset kielet

**Obinugrilaiset kielet** on kahden Länsi-Siperiassa puhuttavan uralilaisten kielten ugrilaiseen ryhmään kuuluvan kieliryhmän, hantin ja mansin yhteisnimitys. Yhteensä obinugrilaisilla kielillä on noin 10&nbsp;000 puhujaa. Venäjän vuoden 2010 väestönlaskennan mukaan Venäjällä asui 9 584 hantin puhujaa ja 938 mansin puhujaa. Kieliryhmän nimi viittaa Siperian Objokeen, jonka länsipuolella puhutaan mansia, itäpuolella hantia.

Vaikka usein puhutaan yhtäältä hantin ja toisaalta mansin kielestä, molemmat ovat todellisuudessa kieliryhmiä. Hanti jakautuu kolmeen keskenään hyvin erilaisen kielimuotoon, itä-, etelä- ja pohjoishantiin. Mansi jakaantuu neljään kielimuotoon etelä-, itä-, pohjois- ja länsimansiin. Etelämansi ja mahdollisesti myös länsimansi ja etelähanti ovat jo sammuneet.

## Katso myös
*Obinugrilaiset kansat

## Lähteet
Lepakkohaukka

**Lepakkohaukka** (*Macheiramphus alcinus*) on keskikokoinen päiväpetolintu. Se on sukunsa *Macheiramphus* ainut edustaja.

## Koko ja ulkonäkö
Linnun pituus on noin 47&nbsp;cm. Väritykseltään se on tummanruskea, lähes musta. Ainoastaan silmän ala- ja yläpuolella on valkoinen täplä, ja rinnassa voi olla vaaleaa kirjailua. Silmä on keltainen ja koivet vaalean harmaat. Lepakkohaukan kita on suuri, sillä se nielee saaliit kokonaisina. Lennossa se on haarahaukkamainen, saalistaessaan nopea kuin jalohaukat.

Yleensä lepakkohaukka on äänetön, mutta hämärissä tai soitimella se kimittää kokoonsa nähden vaatimattomasti.

Lajin kuvaili ja nimesi tieteelle ranskalainen Charles Lucien Bonaparte vuonna 1850.

## Esiintyminen
Laji elää trooppisessa Afrikassa, Kaakkois-Aasiassa ja Uudessa-Guineassa. Maailman populaation koko on 10&nbsp;000–100&nbsp;000 yksilöä. Kanta on vakaa. Lajia ei ole tavattu Suomessa.

## Elinympäristö
Lepakkohaukan elinympäristöä ovat trooppiset metsät ja puistomaiset kaupungit sekä pensaikkoalueet.

## Lisääntyminen
Molemmat puolisot osallistuvat pesän rakentamiseen. Pesä on rakennettu risuista korkealle puuhun, tavallisesti vaakasuoralle oksalle. Se on halkaisijaltaan lähes metrin ja noin 30&nbsp;cm syvä. Pesämalja voi olla vuorattu mutta on usein vuoraamaton. Munia on yleensä vain yksi. Vain naaras hautoo ja koiras tuo sille ruokaa. Haudonta kestää noin kuukauden. Poikasta ruokitaan vasta juuri ennen pimeän laskeutumista, ja emot kantavat sille saaliita tiheään tahtiin, usein vain heittäen saaliin pesään ja palaten taas saalistamaan. Pienelle poikaselle syötetään yleensä vain hyönteisiä. Poikanen on lentokykyinen 5–6 viikon ikäisenä.

## Ravinto
Nimensä mukaisesti lepakkohaukka saalistaa etupäässä lepakoita, mutta myös pääskyjä, kiitäjiä, lentäviä hyönteisiä ja joskus muitakin lintuja. Se saalistaa iltahämärissä lähellä lepakoiden luolia, vesistöjen äärellä ja taajamissa.

## Lähteet
* Hawk-conservancy
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 

### Viitteet
Riikka Sirviö

**Riikka Sirviö** (s. 11. helmikuuta 1974 Kajaani) on suomalainen uransa lopettanut maastohiihtäjä.

Ensimmäiset suksensa Sirviö sai ollessaan vajaa kaksivuotias. Ensimmäisen kilpailunsa hän hiihti viiden vuoden iässä varuskunnan lasten hiihtokilpailussa, jossa hän sijoittui alle kuusivuotiaiden tyttöjen sarjassa viidenneksi.

Sirviön kilpaura ajoittui vuosille 1994–2003. Urallaan hän edusti Jyväskylän Hiihtoseuraa. Ensimmäisen maailmancup-kilpailunsa hän kävi 28. tammikuuta 1995. Hän voitti pronssia 4 × 5 km viestissä hiihdon maailmanmestaruuskilpailuissa 1997. Sirviö voitti nuorten piirinmestaruuden 5&nbsp;km:lla ja viestihiihdossa vuonna 1992. Vuonna 1994 hän oli nuorten maailmanmestaruuskilpailuissa seitsemäs 5&nbsp;km perinteisellä tyylillä hiihdetyssä hiihdossa. Vuosina 1995–2003 hän voitti yhden Suomen-mestaruuden, sai kuusi kertaa hopeaa ja neljä pronssia.

Sirviöllä oli uransa aikana lukuisia ongelmia, muun muassa Naganon olympialaiset 1998 jäivät häneltä väliin selkävaivojen takia.

Maailmancupissa Sirviö oli mukana viestijoukkueessa, joka sijoittui kolmanneksi Nove Mestossa tammikuussa 2002.

Sirviö kuului hopeaa voittaneeseen Suomen viestijoukkueeseen Val di Fiemmen MM-kisoissa vuonna 2003. Joukkueen jäsen Kaisa Varis antoi kuitenkin positiivisen dopingtuloksen, joten joukkue menetti mitalinsa. Tämän myötä Sirviö lopetti uransa maastohiihtäjänä samana vuonna.

Hiihtouran lopettamisen jälkeen Sirviö aloitti Hiihtoliiton kolmosalueen apuvalmentajana vuonna 2004. 

## Perhe
Sirviö tapasi miehensä Sami Sirviön vuonna 2005. He menivät naimisiin ja heidän ensimmäinen tyttärensä syntyi vuonna 2006. Kolmesta tyttärestä nuorin syntyi vuonna 2013. Sami Sirviö sairasti parantumatonta ALD-sairautta, jonka aiheuttamiin aivokomplikaatioihin hän kuoli vuonna 2020. Aiemmin Riikka Sirviö oli naimisissa hiihtomaajoukkueen suksihuollossa työskentelevän Heikki Alakärpän kanssa.

## Koulutus ja työ
Sirviö on koulutukseltaan fysioterapeutti ja MDT-terapeutti. Hän työskentelee fysioterapeuttina Jyväskylässä ja sen lähikunnissa. Hän on lokakuusta 2023 alkaen ollut hiihtoseura Ski Jyväskylän toiminnanjohtaja.

## Lähteet
*

### Viitteet

## Aiheesta muualla
*
Idempotenssi

Matematiikassa funktion sanotaan olevan **idempotentti**, jos sillä suoritettava operaatio tuottaa saman tuloksen riippumatta siitä, suoritetaanko se vain yhden vai useamman kerran. Tämä *ominaisuus* on nimeltään **idempotenssi**. Toisin sanoen funktio f on idempotentti, jos ja vain jos kaikille alkioille x pätee

:f(x) = f(f(x))\,.

Matriisia *A* sanotaan idempotentiksi, jos *A*2 = *A*. Tällöin *A*:n määrittelemä lineaarikuvaus on funktiona idempotentti. Tällaiset lineaarikuvaukset ovat projektioita.

## Tietotekniikassa

Tietotekniikassa metodi on idempotentti, jos sen vaikutukset ovat samat riippumatta siitä, suoritetaanko se vain yhden vai useamman kerran. Esimerkiksi metodi, joka toteuttaa asiakkaan osoitetietojen hakemisen tietokannasta on idempotentti metodi, sillä kysely ei muuta tietokannan tilaa. Toisaalta osoitetietojen tallennuskin voi olla idempotentti: se kyllä muuttaa tietokannan tilaa, mutta samojen osoitetietojen tallennus uudelleen ei sitä enää muuta. Sen sijaan asiakkaan tekemän tilauksen tallentava metodi ei tyypillisesti ole idempotentti, sillä metodin kutsuminen useita kertoja lisää vastaavan määrän tilauksia tietokantaan. Huomaa myös, että metodilla voi olla ohjelman tilaa muuttavia sivuvaikutuksia, vaikka se olisi idempotentti.

C-kielessä otsikkotiedostot pyritään yleensä suunnittelemaan idempotenteiksi siinä mielessä, että ohjelman toimintaan ei vaikuta se, otetaanko otsikkotiedosto mukaan käännettäessä #include-direktiivillä yhden vai useamman kerran. ISO-standardin mukaan standardikirjastojen otsikkotiedostojen on oltava idempotentteja.

WWW:n tiedonsiirrossa käytetyn HTTP-protokollan GET-metodia tulisi standardin mukaan  käyttää ainoastaan tiedon hakuun palvelimelta, mikä on idempotentti ominaisuus (toisin sanoen, useiden samanlaisten GET-metodien suorittaminen vaikuttaa palvelimen tilaan samalla tavalla kuin jos metodi suoritettaisiin vain kerran). Käytännössä usein näin ei kuitenkaan ole, vaan järjestelmän tilaa muuttavat toiminnot kuten päivitykset ja poistot on toteutettu GETillä. Myös DELETE-metodin tulisi olla idempotentti: sillä on kyllä vaikutus palvelimen tilaan, nimittäin tietyn resurssin poistaminen, mutta saman pyynnön toistaminen ei aiheuta enää lisää vaikutuksia. POST-pyynnön taas voidaan olettaa olevan ei-idempotentti.

## Lähteet
Tenshi kinryōku

**Tenshi kinryōku** () on japanilainen mangasarja, jonka on luonut Kaori Yuki. Manga ilmestyi Japanissa Hakusenshan Hana to Yume -mangalehdessä vuosina 1994–2000 ja siinä on 20 osaa. Sarjan päähenkilö *Setsuna Mudō* on moniongelmainen opiskelija, joka on rakastunut sisareensa. Setsuna on myös langenneen enkelin reinkarnaatio. Sarjan aikana Setsuna matkaa läpi Taivaan ja Helvetin pelastaakseen sisarensa.

## Hahmot
* *Setsuna Mudō* 
* *Sara Mudō*
* *Sakuya Kira*
* *Rosiel*
* *Katan*
* *Kurai*
* *Arakune*
* *Alexiel*
* *Yue Katō*
Messier 52

**Messier 52** (**M52**, **NGC 7654**) on Kassiopeian tähdistössä sijaitseva avoin tähtijoukko, jonka Charles Messier löysi ja luetteloi vuonna 1774. Se sijaitsee noin 4&nbsp;600 valovuoden päässä Maasta ja koostuu noin 100 tähdestä.

## Lähteet

## Aiheesta muualla
* SEDSin Messier -sivut M52:sta
Kiveksen rosvot

**Kiveksen rosvot** olivat Oulujärven tienoilla talollisia 1800-luvulla ahdistellut rosvojoukko.

Kivesjärven kylän Varisjoessa sijaitsi vuosina 1852–1859 Kiveksen apuruukki. Ruukkilaiset asettuivat seudulle, pystyttivät ruukkirakennukset ja ryhtyivät hyödyntämään Oulujärven ja Kivesjärven useita suo- ja järvimalmiesiintymiä. Ruukin toiminta kävi kannattamattomaksi ja sen oli lopetettava toimintansa. Monet ruukkilaiset jäivät sen seurauksena työttömiksi vailla minkäänlaista toimeentuloturvaa. Niinpä he ja joukko Kiveskylän muita miehiä muodostivat rosvojoukon, joka yön pimeinä tunteina kävi tyhjentelemässä Oulujärven rantamien talollisten viljalaareja. Nämä Kiveksen rosvoiksi kutsutut miehet harjoittivat myös merirosvousta Paltaselällä Karhusaaren ja Toukansaaren kupeella. 

Oulujärvellä riehuneiden Kiveksen rosvojen tukikohta oli Ärjänsaari. Isokokoiset miehet saalistivat Palta- ja Ärjänselällä tervansoutajilta Oulussa tervaan vaihdettuja tavaroita, tervoja ja ruokaa. He jakoivat saalistaan Kivesjärven kyläläisten kanssa, joten kukaan ei ilmiantanut heitä. Kiveksen rosvot pitivät selkosten tervatalonpoikia pelossa, kunnes heidät saatiin kiinni, tuomittiin 1867 ja ruoskittiin opiksi ja ojennukseksi. He ovat olleet tiettävästi ainoat Suomen sisävesien merirosvot.

## Kirjallisuutta
* 
* 
* 
* 

## Aiheesta muualla
* Paltamo - Kainuun vanha emäpitäjä; Kivesjärvi ja Kiveksen Rosvot Archive.org
* Kiveksen rosvot Archive.org
Malcolm Wilson

**Malcolm Irving Wilson** (s. 17. helmikuuta 1956) on englantilainen entinen ralliautoilija ja nykyisin M-Sportin omistaja ja tallipäällikkö.

Wilson voitti Britannian rallimestaruuden kaksi kertaa 1970-luvulla. Lopullinen läpimurto MM-tasolle kuljettajana jäi kuitenkin tekemättä, mutta sen Wilson teki tallipäällikkönä. Wilsonin johtama talli toimi Fordin tehdastallina MM-sarjassa vuosina 1997–2012.

Malcolm Wilsonin poika Matthew Wilson on myös ajanut rallia MM-tasolla.

Kesäkuussa 2025 Wilson nimettiin FIA:n varajohtajaksi.

## Ura tallipäällikkönä
Wilsonin ura tallipäällikkönä alkoi kaudella 1997, kun hän otti vastuulleen Fordin rallitoiminnan pyörittämisen. Fordin toiminta siirtyi tuolloin Wilsonin johtaman M-Sportin alaisuuteen ja tallin kuljettajina toimivat kaksinkertainen maailmanmestari Carlos Sainz ja Armin Schwarz. Kausi 1997 alkoi takkuisesti, ja Argentiinan ralliin Wilson hälytti Juha Kankkusen korvaamaan Schwarzin. Sainzin ja Kankkusen yhteistyö toimi hyvin; Sainz voitti Akropolis-rallin, ja Kankkunen varmisti kakkossijallaan Fordin kaksoisvoiton. Kankkunen päästi Sainzin tallimääräyksellä ohitseen, sillä tavoite oli ajattaa Sainz maailmanmestariksi kolmannen kerran. Akropoliksen voiton Wilson nosti vielä hienommaksi kokemukseksi kuin omat voittonsa kuljettajana. Sainz ei voittanut kuitenkaan mestaruutta eikä Ford valmistajien mestaruutta, vaikka kauden loppupuolen kisoista Sainz-Kankkunen kaksikko keräsi eniten pisteitä. Mestaruus menetettiin surkean alkukauden takia.

Kausilla 1998–1999 Wilson ajatti Kankkusta, Bruno Thiryä, Colin McRaeta ja Thomas Rådströmiä. Kausina 2000–2002 Wilsonilla oli käytössään voimakaksikko McRae-Sainz, kun espanjalainen liittyi jälleen Fordin vahvuuteen kaudelle 2000. Edes tämä kaksikko ei saanut ajettua uudella Ford Focus WRC -autolla mestaruuksia tallille, vaikka osakilpailuja voittivatkin ja toivat himmeämpiä mitaleja. Erityisen lähellä merkkimestaruus oli kausina 2000 ja 2001, mutta päätöskisassa Peugeot veti pidemmän korren.

Wilsonin oli odotettava valmistajien titteliä aina vuoteen 2006, jolloin mestaruus varmistui. Mestaruuden tallille toi suomalaiskaksikko Marcus Grönholm ja Mikko Hirvonen. Kauden 2012 jälkeen Wilsonin M-Sport on tehdastallin aseman sijaan ajattanut Ford Fiesta RS WRC -autoja yksityistallina tehtaan osittaisella tuella.

## Lähteet
* http://www.m-sport.co.uk/index.php/our-profile/malcolm-wilson 

### Viitteet

## Aiheesta muualla
* http://www.bbc.co.uk/cumbria/sport/2003/03/motorsport/index.shtml
* Malcolm Wilsonin viralliset sivut
Ysyah

**Ysyah** (Ысыах) on jakuuttien uusi vuosi, jolla halutaan toivottaa kesä tervetulleeksi ja juhlia luonnon heräämistä. Jakuutit juhlivat Ysyahia luonnon ja ihmisen eheytymisen juhlana. Juhlaa vietetään 21. kesäkuuta ja se on yleinen vapaapäivä Sahan tasavallassa.

Ysyah on yksi jakuuttien tärkeimpiä juhlia, johon valmistaudutaan pitkin vuotta, muun muassa valmistamalla perinteisiä kansanasuja, joihin juhlaväki pukeutuu. Ysyahin keskeisiä osia ovat kansantarujen kertojien väliset kilpailut, *Osojotšai*-niminen piiritanssi, kumissin juominen ja urheilukilpailut.

Jakuuttien esi-isät toivat tämän juhlan mukanaan Keski-Aasian aroilta. Varhaisempina aikoina sen viettäminen kuuluivat Auringonjumalan palvontaan ja taloudellisen hyvinvoinnin takaavia kultteja liittyviä kultteja ja sen kohokohtana oli jakuuttien ylijumalan *Iyhhin* kunnioitus. 

## Lähteet

## Aiheesta muualla

* Youtube: Kuvakooste Ysyah-juhlasta
* Kuvia Ysyahjuhlasta 
* YakutiaToday.com Gallery - Ysyakh Photos
Lykos (kuningas)

**Lykos** oli kreikkalaisessa mytologiassa antiikin Theban kuningas. Hänen edeltäjänsä oli hänen veljensä Nykteus ja häntä seurasivat kaksoset Amfion ja Zethos.

Nykteus ja Lykos olivat joko spartti Khthonioksen tai nymfi Klonian ja Hyrieuksen tai Poseidonin ja plejadi Kelainon poikia. Veljekset pakenivat Euboiasta murhattuaan kuningas Flegyaan, asettuivat Hyriaan ja siirtyivät sitten Thebaan, koska he olivat kaupungin kuninkaan Pentheuksen ystäviä.

Pentheusta seurasi Polydoros, joka nai Nykteiin, Nykteuksen tyttären. Nykteuksesta tuli Labdakoksen, Polydoroksen pojan sijaishallitsija, kun Polydoros kuoli nuorena. Nykteuksen tytär Antiope tuli raskaaksi Zeukselle ja pakeni Sikyoniin naidakseen kuningas Epopeuksen.

Pausanias kirjoittaa, että Nykteus johti thebalaiset Epopeusta vastaan mutta haavoittui ja hänet kannettiin takaisin Thebaan, missä hän kuoli nimitettyään ensin Lykoksen sijaishallitsijaksi. Nykteus kehotti Lykosta jatkamaan taistelua Epopeusta vastaan ja rankaisemaan Antiopea. Myös Epopeus kuoli haavoihinsa, ja hänen kruununperijänsä Lamedon luovutti Antiopen vapaaehtoisesti välttääkseen sodan.

Apollodoros kuitenkin kirjoittaa, että Lykos valittiin jälleen sijaishallitsijaksi Labdakoksen kuoltua. Nykteus surmasi itsensä häpeästä saatuaan selville Antiopen raskauden, ja Lykos käynnisti hyökkäyksen omasta halustaan rangaistakseen Antiopea. Onnistuneen sotaretken jälkeen hän vie tämän takaisin Thebaan.

Molemmissa versioissa Antiope joka tapauksessa synnytti kaksoset Amfionin ja Zethoksen  Kithaironvuorella paluumatkan aikana. Lykos hylkäsi lapset jättäen nämä paimenille.

Palattuaan Thebaan Lykos antoi Antiopen vaimolleen Dirkelle, joka kohteli tätä julmasti. Monen vuoden jälkeen Antiope pakeni ja löysi poikansa, jotka palasivat Thebaan tappaakseen Lykoksen ja Dirken ja ottaakseen kaupungin haltuunsa. Euripideen mukaan Hermes kielsi kaksosia tappamasta Lykosta, mutta hän pakotti Lykoksen luovuttamaan Theban heille.

## Lähteet
Lehto – Suomen Luonnonuskontojen yhdistys

**Lehto – Suomen Luonnonuskontojen yhdistys ry** on suomalainen luonnonuskontojen kannattajille ja niistä kiinnostuneille tarkoitettu uuspakanahenkinen yhdistys, jonka tarkoituksena on parantaa luonnonuskontojen tuntemusta sekä yhteiskunnallista asemaa Suomessa. Lehto toimii myös yhdistävänä tekijänä erilaisten luonnonuskontojen harjoittajien välillä sekä tukee luontoa kunnioittavaa elämäntapaa. Lehto on perustettu vuonna 1998. Yhdistyksen jäsenmäärä oli toukokuussa 2013 noin 280 henkeä. Vuonna 2015 jäsenmääräksi kerrottiin vajaat 300.

Tarkoituksensa saavuttamiseksi Lehto järjestää tapahtumia, kokoontumisia, retkiä luontoon ja historiallisiin kohteisiin, pitää esitelmiä sekä julkaisee neljä kertaa vuodessa ilmestyvää jäsenlehteä *Seita*. Lehto vastaa sille esitettyihin kyselyihin sekä pyrkii julkaisemaan luonnonuskontoja käsittelevää aineistoa. Luontoa kunnioittavaa elämäntapaa pyritään myös tekemään tunnetuksi osallistumalla erilaisiin talkoisiin.  

Kaikki toiminta Lehdossa on vapaaehtoista. Lehto ei ole uskonnollinen rakenne (esimerkiksi tietyn uskonnon tai perinteen harjoittajien piiri, vaikka jäsenet voivat muodostaa keskenään ryhmiä jos niin haluavat), eli Lehto ei ole sitoutunut mihinkään tiettyyn uskontokuntaan. 

## Luonnonuskonnot

Lehto ymmärtää luonnonuskonnot elämää juhlistavina, omaan kokemukseen perustuvina uskontoina ja elämäntapoina. Yhdistyksen mukaan suurimpana yhteisenä tekijänä eri luonnonuskonnoilla on kunnioitus luontoa ja sen kiertokulkua kohtaan. Luonnonuskonnoissa ihminen nähdään osana tätä kiertokulkua: ihminen ei ole luonnosta erillinen eikä sitä ylempänä tai alempana.

Luonnonuskontojen jumalakäsitykset vaihtelevat. Yleistä on panteismi eli kaikkeuden pitäminen pyhänä sekä animismi eli käsitys kaiken sielullisuudesta. Kolmas näkemys on polyteismi, usko että jumalalla on useita ilmenemismuotoja tai että on useita eri jumalia, jotka edustavat luonnon ja elämän eri puolia, kuten miehisiä ja naisellisia. Suurin osa luonnonuskonnoista perustuu vanhoihin, kristinuskoa edeltäviin uskontoihin kansanperinteen tai ennallistamisen kautta. Esimerkkejä luonnonuskonnoista ovat aasainusko, druidismi, suomenusko, uussamanismi ja wicca.

Lehto tekee monissa kaupungeissa yhteistyötä muiden pakanayhdistysten kanssa, kuten Pakanaverkko ja suomenuskoa edustava Taivaannaula.

## Lähteet

## Aiheesta muualla

* Yhdistyksen kotisivut.
Guy Fréquelin

**Guy Fréquelin** (s. 2. huhtikuuta 1945 Langres) on eläkkeellä oleva entinen ranskalainen ralliautoilija ja entinen Citroënin rallitallin tallipäällikkö.

## Ura kuljettajana

Fréquelin aloitti rallissa kartanlukijana vuonna 1966 ennen siirtymistään kuljettajaksi.

Paras saavutus on rallin MM-sarjan toinen sija vuodelta 1981. Hän oli Ari Vatasen päävastustaja kaudella 1981.

Rallin EM-sarjassa Fréquelin saavutti hopeaa vuonna 1983.

Hän kilpaili myös Le Mansin 24 tunnin ajoissa vuodesta 1977 vuoteen 1982. Hän sijoittui neljänneksi vuonna 1978 ja toiseksi GTP-luokassa vuonna 1980.

## Ura tallipäällikkönä
Citroën tuli mukaan rallin MM-sarjaan kaudella 2001. Talli kehitti Citroën Xsara WRC:tä kaudet 2001 ja 2002, mutta kaudella 2003 talli ajoi täyden sarjan. Kuljettajakolmikko oli ehkä MM-sarjan kovin: Colin McRae, Sébastien Loeb ja Carlos Sainz. Loeb ajoi hopeaa ja Sainz pronssia, jolloin Citroën voitti merkkimestaruuden. Vuonna 2004 Loeb otti mestaruuden ja Sainz oli sarjassa neljäs varmistaen Citroënin toisen tallimestaruuden. Kaudella 2005 Loeb oli ylivoimainen mestari, ja Francois Duval ja Carlos Sainz (Sainz ajoi kaksi kisaa vuonna 2005, kun talli hyllytti Duvalin jatkuvien ulosajojen vuoksi) toivat jälleen tarpeeksi pisteitä tallille niin, että Citroën oli jälleen mestari. Kauden 2006 Citroën oli virallisesti poissa MM-sarjasta, mutta kauden 2007 sarjaan talli lähti Fréquelinin johdolla, uuden Citroën C4 WRC:n kanssa. Kuljettajat Sebastien Loeb ja Daniel Sordo ajoivat kaksoisvoiton Monte Carlon rallissa.

Marraskuussa 2007 Fréquelin ilmoitti jäävänsä eläkkeelle tallipäällikön tehtävästään.

## WRC voitot

## Rallin MM-sarjan tulokset

## Lähteet

## Aiheesta muualla
*Tietoa Fréquelinin ralliurasta
Operaatio jalokivimeri

**Operaatio jalokivimeri** on Kaija Koon viides albumi, joka ilmestyi vuonna 1998. Se ylitti 20 000 myydyn kappaleen rajan kahdessa viikossa ilmestymisestään. 

## Kappaleet
# 
# 
# 
# 
# 
# 
# 
# 
# 
# 
# 

Kappaleet on säveltänyt ja sanoittanut Markku Impiö, paitsi kappaleet 3, 4, 7, 8 ja 9 on sanoittanut myös Kaija Koo.

## Muusikot
* Markku Impiö – koskettimet, ohjelmointi
* Jesse Vainio – rummut, ohjelmointi
* Torsti Spoof – kitara kappaleissa 1, 3–6 ja 9–10
* Vesa Anttila – kitara kappaleessa 7
* Timo Tolonen – basso kappaleissa 3–4 ja 9–10
* HKO:n jousiryhmä kappaleessa 4
** Markku Johansson, kapellimestari ja sovitus
** Heikki Hämäläinen, äänenjohtaja
** Tuomas Ikonen
** Katariina Jämsä-Pesonen
** Satu Laine
** Yrjö Lasonpalo
** Kari Lindstedt
** Jussi Pesonen
** Mikko Pesonen
** Mauri Pietikäinen
** Heikki Vehmanen

## Tuotanto
* Äänitetty ja miksattu Kaijan ja Maken verstaalla
* Kitaroiden ja rumpujen äänitys Music Makers -studiolla
* Viulujen äänitys Finnvox-studiolla
* Masterointi Polar-studioilla, Tukholmassa
* Valokuvaus Michael Aston
* Kannen suunnittelu Private Eye

## Lähteet
Hyvältä näyttää!

**Hyvältä näyttää!** on Martti Servo & Napanderin kolmas pitkäsoitto, joka ilmestyi vuonna 2000.

## Kappaleet
#
#
#
#
#
#
#
#
#
#
#
#
#
#

*Kaikkien kappaleiden sovitus: Martti Servo & Napander

## Kokoonpano
* Martti Servo – laulu, saksofoni ja huilu
* Juha Lötjönen – rummut
* Erkka Alonen – basso
* Mauno Tiira – kitara
* Hannu Muukkula – koskettimet

### Vierailevat muusikot
* Tarja Merivirta, Mari Hatakka, Tiina Isohanni, Pepa Päivinen, Maukka Lappalainen, Edu "Pitko" Lintunen, Ari Matilainen, Petri Ikkelä, Maria Hänninen, Janne Niili, Esko Heikkinen, Markku Veijonsuo ja Ari J. Aaltonen.
* Piparit-kuoro (Marjaana Wilenius, Kati Nordgren, Eeva Kemppainen ja Johanna Uljas)
* Kvaerner Masa-Yards-kuoro (Arvo Hämäläinen, Reino Vanhanen, Luis Alberto Velasquez ja Olavi Höytö)

### Tuotanto
* Jokke Pirhonen – tuottaja
* Hannu Muukkula – äänittäjä, miksaaja
* Erkka Alonen – äänittäjä, miksaaja
* Jumo Lehtinen – äänittäjä, miksaaja
* Juha Heininen – äänittäjä, miksaaja
* Mika Jussila – masteroija (Finnvox)
* Marja Helander – kannen kuvat
* Logomakers Nordic AB – layout
Carl Gustaf Lundgren

**Carl Gustaf Lundgren** (1779–1854 Kuopio) oli suomalainen kuparipiirtäjä, joka loi merkittävän uran Tukholmassa.

Lundgren opiskeli Tukholmassa Kuninkaallisessa taideakatemiassa, mutta valmistui lisäksi itseopiskelun kautta kaivertajaksi. Hänen kaiverruksiaan ei kuitenkaan pidetä kovin korkeatasoisina. Parhaita ovat muotokuvat Aron Westénistä, J. E. Noreenista ja Kaarle XIV Juhanasta. Hän teki myös kirjankuvitusta, mutta siirtyi myöhemmin kartankaiverrukseen ja tekstaukseen. 

## Lähteet
*Nordisk Familjebok

### Viitteet
Edla Blommér

**Edla Gustava Blommér** (myös *Jansson-Blommér*, 10. toukokuuta 1817 Helsinki – 19. joulukuuta 1908) oli suomalainen taidemaalari.

Blommérin vanhemmat olivat teurastaja Salomon Jansson ja Eva Sofia o.s. Palenius. Hänen puolisonsa oli taiteilija Nils Blommér.

Hän opiskeli kotimaassa Johan Erik Lindhin johdolla ja ulkomailla Ruotsin kuninkaallisessa taideakatemiassa, Kungliga Akademien för de Fria Konsterna, Tukholmassa 1843–1844. Tukholmassa asuessaan hän oli Ruotsiin muuttaneen kirjailija Sara Wacklinin vuokralaisena ja teki tästä myöhemmin muotokuvan.
Teoksia oli ensi kerran esillä näyttelyssä kotimaassa 1847.
__NOTOC__
## Lähteet
*Kuvataiteilijamatrikkeli

### Viitteet

## Kirjallisuutta
* Signe Stjerncreutz: Edla Blommér. Målaren N. J. O. Blommérs maka, Finsk Tidskrift 1926 :1
*Sinisalo, Soili: Edla Jansson-Blommér. – Teoksessa Naisten huoneet: taidetta Ateneumin kokoelmista 1840–1950. Ateneumin julkaisut n:o 6. Helsinki: Suomen taiteen museo Ateneum 1997, s. 8–9.
*Konttinen, Riitta, Taiteilijapareja, 1991

## Aiheesta muualla
Emma Tillman

**Emma Fanchon Faust Tillman** (22. marraskuuta 1892 Gibsonville, Pohjois-Carolina, Yhdysvallat – 28. tammikuuta 2007 East Hartford, Connecticut, Yhdysvallat) oli maailman vanhin tunnettu henkilö neljän päivän ajan.

Emma Tillman syntyi plantaasin vuokraviljelijöiden perheeseen vuonna 1892. Hänen vanhempansa olivat syntyneet samalla plantaasilla orjuudessa. Sieltä perhe muutti 1900 Connecticutiin, jossa Emma Tillman toimi Katharine Hepburnin palvelijana.

Neljä Tillmanin sisaruksista eli myös yli 100 vuoden ikäisiksi. Tillman asui viimeiset päivänsä hoitokodissa East Hartfordissa Connecticutissa. Hänestä tuli maailman vanhin elossa oleva henkilö 24. tammikuuta 2007, kun aikaisemmin ennätystä hallussaan pitänyt puertoricolainen Emiliano Mercado del Toro kuoli. Tillman kuoli 114 vuoden ja 67 päivän iässä 28. tammikuuta 2007. Hänen jälkeensä maailman vanhimman tunnetun henkilön tittelin sai japanilainen Yone Minagawa.

Emma Tillman oli ennen kuolemaansa viimeinen tunnettu vuonna 1892 syntynyt henkilö.

## Lähteet

## Aiheesta muualla
* She's in Guinness!  
* U.S. woman now world's oldest known person
Peer Gynt (näytelmämusiikki)

**Peer Gynt** op. 23 on Edvard Griegin säveltämä näytelmämusiikki Henrik Ibsenin näytelmään *[[Peer Gynt]]* vuodelta 1874. Grieg empi suostua Ibsenin pyyntöön mutta suostui. Musiikki valmistui vuonna 1875 ja ensiesitys oli 24. helmikuuta 1876 Kristianiassa (nykyisin Oslo), jossa Grieg johti itse orkesteria. Teos oli menestys, mutta Grieg kommentoi että ei voinut säveltää kuten halusi teatterin johdon asettamien aikarajoitusten vuoksi. Kun *Peer Gynt* esitettiin Kööpenhaminassa vuonna 1885 Grieg otti tilaisuuden työstää uudelleen suuren osan teoksen musiikkista ja lisäsi siihen uusia osia. Griegin kuoleman jälkeen vuonna 1908 julkaistun musiikin kesto on lähes 90 minuuttia. 

Alkuperäisessä näytelmämusiikissa on 26 osaa, mukana on lauluja ja kuoro-osuuksia. 

Grieg muodosti myöhemmin musiikista kaksi orkesterisarjaa, jotka ovat tunnetuimmat. Ensimmäinen sarja op. 46 (1888) on koottu näytelmän osista:

# Aamutunnelma
# Åsen kuolema
# Anitran tanssi
# Vuorenkuninkaan luolassa

Toinen sarja op. 55 (1891) on Griegin mukaan ”näytelmätön musiikki”:

# Arabialainen tanssi
# Morsiamen ryöstö
# Peer Gyntin kotiinpaluu
# Solveigin laulu

## Lähteet

## Aiheesta muualla
* [Peer Gynt, Op.23 ISMLP-projektissa](https://imslp.org/wiki/Peer_Gynt,_Op.23_(Grieg,_Edvard))
Rake

**Rake** on erityisesti tietokoneohjelmistojen kääntämiseen ja asentamiseen suunniteltu työkalu hieman samaan tapaan kuin
Make ja SCons. Se on kirjoitetu Ruby-kielellä, ja sen Makefile-tiedostoa vastaava Rakefile käyttää Ruby-syntaksia. Raken alkuperäinen kehittäjä on Jim Weirich.

Rake käyttää Rubyn lohkoja erilaisten tehtävien *(tasks)* määrittelyyn. Useimmille tyypillisille tehtäville on jo olemassa valmiita tehtäviä, kuten tiedostojen manipulointiin, käännöstuotosten poistoon jne. 

Rakefile-tiedostot muodostavat eräänlaisen DSL:n Ruby-kielen päälle, jota on verrattain helppo käyttää. Raken suurin vahvuus onkin siinä, että koska tiedostojen käyttämä kieli on täysiverinen ohjelmointikieli, sen ilmaisuvoima on paljon suurempi kuin monien muiden vastaavien työkalujen. Lisäksi käyttäjän ei tarvitse opetella uutta kieltä mutkikkaiden toimenpiteiden suorittamiseen. 

## Esimerkki

Oheinen esimerkki on Jim Weirichin Rake-esityksestä *Building with Rake*.


```rake
task :build => [:generate_html, :copy_images]

task :generate_html => [:create_directories] do
  system %{./runwpb rake.wpb}
end
  
task :copy_images => [:create_directories] do
   File.copy "pics/rake.gif", "html/images/rake.gif"
   File.copy "pics/target.jpg", "html/images/target.jpg"
end

task :create_directories do
   File.makedirs "html"
   File.makedirs "html/images"
end
```


Säännöistä näkee, että esimerkiksi *:build* vaatii tehtävien *:generate_html* ja *:copy_images* suorittamisen,
ja *:generate_html* edelleen vaatii *:create_directories* -tehtävän suorittamisen.

## Aiheesta muualla

* http://rake.rubyforge.org/ 
* Using the Rake Build Language, Martin Fowler
* Building with Rake, Jim Weirich
Piiskamadot

**Piiskamadot** (*Trichuris*) ovat piiskamaisia sukkulamatoja, jotka elävät loisina eläinten paksusuolessa. Ne ovat toisesta päästä paksuja ja ohenevat suhteellisen tasaisesti ohueksi "piiskaksi". 

Ihmisen paksusuolessa elävä piiskamatolaji on *[[Trichuris trichiura]]*. Koirassa elää *[[Trichuris vulpis]]*, ja muillakin eläinryhmillä on omat matonsa.

Tahallisesti elimistöön päästettyjen piiskamatojen on todettu vähentävän Colitis ulcerosaa eli haavaista paksusuolen tulehdusta.

## Lajeja
**[[Trichuris campanula]]*
**[[Trichuris muris]]*
**[[Trichuris suis]]*
**[[Trichuris trichiura]]*
**[[Trichuris vulpis]]*
Didi

**Valdir Pereira** (8. lokakuuta 1928 Campos, Rio de Janeiron osavaltio, Brasilia – 12. toukokuuta 2001 Rio de Janeiro, Rio de Janeiron osavaltio, Brasilia) eli **Didi** oli brasilialainen jalkapalloilija. Hän pelasi Brasilian maajoukkueessa vuosien 1954, 1958 ja 1962 MM-kilpailuissa, joista kahdessa jälkimmäisessä Brasilia voitti maailmanmestaruuden. Didi oli aikanaan yksi maailman parhaista pelinrakentajista, ja tunnettiin muun muassa vapaapotkustaan (”putoava lehti”). Seuratasolla hän edusti muun muassa Fluminensea, Botafogoa ja espanjalaista Real Madridia. Pelaajauransa jälkeen hän valmensi muun muassa Perun, Kuwaitin ja Saudi-Arabian maajoukkueita sekä turkkilaista Fenerbahçea.

Didi kuoli keuhkokuumeeseen 72-vuotiaana vuonna 2001.

## Lähteet

## Aiheesta muualla

* Didi Football Database -sivustolla 
* Didi Sambafoot.com-sivustolla